Milîsanê Dîfa El Wetenî yê rejîmê Şamî 20ê nîsane de hêrişê noqtaya Hêzanê Asayîşê Zereyî kerdbi û pêkewtişan dest pêkerd. Rixmo ke çend reyî adirbirnayîşî ameyî îlankerdene  milîsanê Şamî hêrişanê xo rê dewam kerd.
Tewr peyên vizêr 25ê nîsane de binê çimdarîya Rûsya û QSDyî de adirbirnayîş amebi îlankerdene la milîsanê Dîfa El Wetenî reyna hêriş kerdbi.
Hêzanê Asayîşê Zereyî dibistana Ebas Elawîyî ya ke Dîfa El Wetenî kerdbi noqtaya asayîşî, taxa Tayî bi temamî pakî kerdî. Hêzanê Asayîşê Zereyî milîsî noqtayanê taxî ra vetî.
Rewşa nikayêne de noqtaya kontrolî ya hêzanê Hukmatê Şamî taxa Zinûdî ya başûrê Qamişloyî û taxa Teyî de esta.
